Source: https://www.riigiteataja.ee/akt/407122012069
Timestamp: 2019-04-24 10:23:30+00:00

Document:
Volikogu liikmetele volikogu ülesannete täitmisel tehtud kulutuste eest hüvituse suuruse ja maksmise kord – Riigi Teataja
Volikogu liikmetele volikogu ülesannete täitmisel tehtud kulutuste eest hüvituse suuruse ja maksmise kord
Volikogu liikmetele volikogu ülesannete täitmisel tehtud kulutuste eest hüvituse suuruse ja maksmise kord - sisukord
§ 2 Isikliku sõiduauto töösõitudeks kasutamise kulude hüvitamine
§ 3 Hüvitise väljamaksmine
RT IV, 07.12.2012, 69
Vastu võetud 16.03.2012 nr 7
Määrus kehtestatakse kohaliku omavalitsuse korralduse seaduse § 17 lõike 3 ja § 22 lõike 1 punkti 22 ning Vabariigi Valitsuse 14. juuli 2006 määruse nr 164 „Teenistus-, töö- või ametiülesannete täitmisel isikliku sõiduauto kasutamise kohta arvestuse pidamise ja hüvitise maksmise kord“ alusel.
Määrus reguleerib Are Vallavolikogu (edaspidi volikogu) volikogu liikmetele volikogu ülesannete täitmisel tehtud kulutuste eest hüvituse suuruse ja maksmise korda.
§ 2. Isikliku sõiduauto töösõitudeks kasutamise kulude hüvitamine
(1) Volikogu liikme kasutuses oleva sõiduauto või mootorsõiduki volikogu ülesannete täitmisega (v.a istungil osalemisega) seotud kulud hüvitatakse Vabariigi Valitsuse poolt sätestatud tingimustel ja määrades.
(2) Ametisõitudega võrdsustatakse ka isikliku sõiduauto kasutamine töölähetusel.
(3) Isikliku sõiduauto ametisõitudeks kasutamise kulude hüvituse saamiseks peetakse isikliku sõiduauto ametisõitudeks kasutamise kohta arvestust ning koostatakse hüvitise saamiseks vormikohane aruanne (lisa), mis esitatakse volikogu esimehele või tema asendajale.
§ 3. Hüvitise väljamaksmine
(1) Volikogu liikmele kompenseeritakse volikogu ülesannete täitmisel tehtud kulutused kuludokumentide alusel.
(2) Volikogu liikmetele makstakse volikogu ülesannete täitmisel tehtud kulutuste eest hüvitust pärast volikogu esimehe või tema asendaja poolt viseeritud kuludokumentide esitamist raamatupidamisele. Hüvitus makstakse välja 5 tööpäeva jooksul.
Määrus jõustub 26. märtsil 2012.
Lisa Aruanne

References: § 2

§ 3
 § 17
 § 22

§ 2

§ 3